GORAN GAŠPARAC

VIJEĆNIK

SDP Poreč

**PITANJE 2**

**Nalaz Državne revizije o učinkovitosti rada NO-a u TD-ima u vlasništvu Grada Poreča**

**USLUGA d.o.o. i ODVODNJA d.o.o. iz 2016 god.**

Pitanje upućujem gradonačelniku Lorisu Peršuriću:

Tijekom prvih 6 mjeseci 2016 godine Državni ured za reviziju obavio je reviziju o učinkovitosti rada NO u TD-ima u vlasništvu JLS.na području IŽ, a među kojima je obavljena i revizija dva TD u vlasništvu Grada Poreča-Parenzo . USLUGA d.o.o. i ODVODNJA d.o.o.

U danim preporukama revizija je, između ostalih, istaknula da se u PISANOM OBLIKU odrede:

1. u pisanom obliku odrediti **kriterije i pravila za imenovanje članova nadzornog odbora koji se odnose na kvalifikacije** (stupanj obrazovanja, stručnost, mjerodavna znanja, vještine, sposobnosti, radno iskustvo) i neovisnost
2. u pisanom obliku odrediti **pravila** **za upravljanje sukobom interesa**
3. **isplaćivanje nagrade po održanim sjednicama no društva** (a ne mjesečne naknade, kao što je to sada slučaj).

Moje pitanje glasi:

1. **Zašto se nije postupilo prema preporukama nalaza Državne revizije** za koje ista smatra da bi njihovom provedbom pridonijelo uspostavljanju djelotvornijeg sustava kontrole i nadgledanja poslovanja
2. **hoćete li, kao predstavnik vlasnika svih građana Poreča u skupštinama društva, zbog neprovođenja preporuka Državne revizije tražiti odgovornost nadležnih osoba i tijela društva.**

Izvod iz nalaza Državne revizije s danim preporukama dajem u prilogu.

Molim pisani odgovor.

Izvod iz nalaza Državne revizije

o učinkovitosti rada Nadzornih odbora u vlasništvu JLS iz 2016 godine:

**DRŽAVNI URED ZA REVIZIJU DAJE**

**SLJEDEĆE PREPORUKE:**

1. u pisanom obliku **urediti kriterije i pravila za imenovanje članova nadzornog odbora koji se odnose na kvalifikacije** (stupanj obrazovanja, stručnost, mjerodavna znanja, vještine, sposobnosti, radno iskustvo) i neovisnost (sva društva)
2. u pisanom obliku **urediti kriterije i pravila za imenovanje članova nadzornog odbora koji se odnose na sastav (**način izbora) **članova nadzornog odbora** (društva Usluga Poreč d.o.o. i Odvodnja Poreč d.o.o.)
3. u pisanom obliku urediti **pravila za upravljanje sukobom interesa** (sva društva)
4. u pisanom obliku **urediti kriterije i pravila imenovanja članova uprave** (društva Usluga Poreč d.o.o. i Odvodnja Poreč d.o.o.)
5. **birati osobe koja će voditi poslove društva putem javnog natječaja** (društva Pragrande d.o.o., Usluga Poreč d.o.o. i Odvodnja Poreč d.o.o.)
6. **isplaćivati nagradu po održanim sjednicama** (sva društva)
7. **uspostaviti unutarnju reviziju** na jedan od načina prema propisima koji uređuju sustav unutarnjih kontrola u javnom sektoru (Usluga Poreč d.o.o.)
8. **pregledavati i ispitivati poslovne knjige, financijsku dokumentaciju i druge dokumente** koji se odnose na poslovanje društva (sva društva)
9. **zahtijevati obavljanje poslova kontrole određenih poslovnih aktivnosti** u cilju smanjenja rizika poslovanja, preventivnog djelovanja i zaštite imovine kako bi bio evidentan mjerodavan dokaz (Odvodnja Poreč d.o.o.)
10. **raspravljati o primjerenosti visine primitaka uprave najmanje jednom godišnje** ovisno o rezultatima poslovanja društva i podnesenom četverogodišnjem planu i programu rada uprave kako bi kontrolna uloga nadzornog odbora bila na višoj razini (Usluga Poreč d.o.o.)
11. radi postizanja veće transparentnosti **birati neovisnog vanjskog revizora upućivanjem poziva za podnošenje ponuda većem broju revizorskih društava** putem e-pošte i/ili objavom poziva na mrežnim stranicama društva (sva društva).

 Državni ured za reviziju ocjenjuje da bi provedba danih preporuka pridonijela uspostavljanju djelotvornijeg sustava kontrole i nadgledanja poslovanja trgovačkih društava. Navedeno bi trebalo utjecati na primjenu najviših standarda korporativnog upravljanja u društvima u interesu osnivača, uprave društva, zaposlenika, kupaca, dobavljača i lokalne zajednice. Također, cilj danih preporuka je uspostavljanje potrebnih preduvjeta za rad nadzornih odbora te učinkovitijeg nadziranja vođenja poslova trgovačkih društava u vlasništvu jedinica lokalne i područne (regionalne) samouprave.

 Na Izvješće o obavljenoj reviziji, KLASA: 041-01/15-10/48, URBROJ: 613-20-16-16, od 20. svibnja 2016. zakonski predstavnici društava Istarski vodovod d.o.o., Buzet, Vodovod Pula d.o.o., Pula, Pula Herculanea d.o.o., Pula, Pragrande d.o.o., Pula, Usluga Poreč d.o.o., Poreč i Odvodnja Poreč d.o.o. Poreč su dostavili prigovore. Državni ured za reviziju je izmijenio izvješće u dijelu koji se odnosi na odabir neovisnog vanjskog revizora, a ostaje kod svojih navoda u drugim dijelovima Izvješća o obavljenoj reviziji te je ovo Izvješće konačno.